Златко Марин

Златко Марин ( во ) — македонски политичар од редовите на СДСМ и градоначалник на Општина Аеродром. На функцијата стапил по локалните избори во 2017 година, кога победил во првиот круг со освоени 52,19% од вкупните гласови. Отстапил од должноста откако ги загубил локалните избори на 17 октомври 2021 од Тимчо Муцунски. Има дипломирано на факултетот за физичко образование, спорт и здравје при универзитетот „Св. Кирил и Методиј“ во Скопје.

Марин по дипломирањето работел како професор по спортски активности во средното училиште „Владо Тасевски“. Во периодот 2002–2005 бил член на надзорниот одбор на ЈСП Скопје, а потоа бил член на советот на Општина Аеродром во два мандати (2005–2013). Тој во 2013 бил назначен за претседател на општинската организација на СДСМ во Аеродром.

Наводи

Надворешни врски

Категорија:Живи луѓе
Категорија:Политичари од Скопје
Категорија:Политичари од СДСМ
Категорија:Градоначалници на Општина Аеродром